کالعدم تنظیم کے دہشت گرد بھاری اسلحہ کے ساتھ گرفتار

دارالحکومت اسلام آباد اور راولپنڈی میں دہشتگردی کا بڑا منصوبہ ناکام بنا دیا گیا۔

خبر کا کوڈ: ۴۲۷۰۱۴

تاریخ: ۲۱ خرداد ۲۰۱۷ - ۰۹:۰۹

رسا نیوز ایجنسی کی رپورٹ کے مطابق وفاقی دارالحکومت اسلام آباد اور راولپنڈی میں دہشتگردی کا بڑا منصوبہ ناکام بنا دیا گیا۔

حساس ادارے نے خفیہ اطلاع پر کارروائی کرتے ہوئے ٹیکسلا اور حضرو میں تین دہشتگردوں کو گرفتار کر لیا۔

ذرائع کے مطابق گرفتار دہشتگردوں کی شناخت اعظم خان، ریاض خان اور وصی اللہ محسود کے نام سے ہوئی ہے۔

موصول رپورٹ کے مطابق ان دہشتگردوں کا تعلق کالعدم تنظیم کے فضل اللہ گروپ سے ہے۔

دہشتگردوں سے 9 کلو بارود ، 3 کلاشنکوف، 7ہینڈ گرنیڈ، 2 پستول اور گولیاں برآمد ہوئی ہیں۔

ذرائع کے مطابق دہشت گردوں کے قبضے سے پنجاب پولیس کی ٹوپیاں بھی برآمد ہوئیں ہیں۔/۹۸۹/ف۹۴۰/